gl gl gl gl gl gl en gl gl en en gl gl vi en gl gl gl en gl la gl es gl gl gl gl gl gl gl gl gl gl gl gl gl gl gl gl gl gl gl gl gl war gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl it gl it it gl gl gl gl gl en en gl en gl gl da gl gl gl gl gl gl de la gl es gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl sv gl gl gl gl gl gl gl gl gl gl en gl gl gl it gl gl gl en gl es it gl gl it gl gl gl gl gl gl gl gl gl gl gl gl gl gl
Deputación de A Coruña :: Ficha Nova
RPT, cadro de persoal e organigrama
Modelos de carteis de obras
O PEL da Deputación destina 3,75 millóns de euros a 503 microempresas, peme e persoas autónomas para modernizar e consolidar os seus negocios
emprego 10 de Agosto de 2022
Hoxe o Boletín Oficial da Provincia publica a concesión definitiva da liña PEL-Emprende Investimento, con axudas que oscilan entre os 2.450 euros e os 17.500 euros
As empresas e persoas beneficiarias verán subvencionados os seus investimentos en aplicacións informáticas, maquinaria, mobiliario, ordenadores e equipos electrónicos
Os concellos da Coruña, Santiago e Ames son os que contan cun maior número de empresas beneficiarias
A Deputación da Coruña publica hoxe, mércores 10 de agosto, no Boletín Oficial da Provincia (BOP) a concesión da liña PEL-Emprende Investimento do Plan de emprego local, pola que se destinan 3,75 millóns de euros a un total de 503 microempresas, peme e autónomos/as de toda a provincia para contribuír á súa consolidación e fortalecemento a través do apoio ao investimento en bens inventariables.
A liña PEL-Emprende Investimento, que estaba dotada inicialmente con 2.760.000 euros e que está destinada a autónomos, pemes e microempresas que conten como máximo con cinco anos de antigüidade e domicilio fiscal en calquera concello da provincia da Coruña, viu aumentado o seu orzamento un 36%, incrementándose este cun millón de euros.
O presidente da Deputación, Valentín González Formoso, xa destacara, no acto de presentación das axudas PEL 2022, que o goberno provincial reforzaría este ano o investimento inicial desta liña con medio millón de euros. Finalmente, este incremento resultou aínda maior, posto que os 2,76 millóns orzados de inicio suplementáronse ata acadar máis de 3,75 millóns de euros co obxectivo de chegar ao maior número de pequenos negocios posible.
As axudas cubrirán ata o 70% dos investimentos realizados en aplicacións informáticas, maquinaria, mobiliario, ordenadores e equipos electrónicos, cun importe máximo que se ha conceder de 17.500 euros, sen IVE. Todos eles deben ser elementos novos e directamente relacionados coa actividade da empresa. As axudas concedidas oscilan entre os 2.450 e os 17.500 euros, sen IVE.
A concesión destas axudas supón un importante apoio económico para que estas 503 empresas poidan adquirir aplicacións informáticas, mobiliario, maquinaria e/ou equipos para procesos de información necesarios para o crecemento, modernización e dixitalización dos seus negocios.
As persoas autónomas, maioría
En canto á tipoloxía das entidades beneficiarias, o 91,05% son profesionais autónomos/as, con 458 solicitudes concedidas. Ademais, preto da metade (o 47,71 %) das empresas e persoas beneficiarias das axudas desenvolven actividades económicas especialmente afectadas pola pandemia COVID-19. Así, obsérvase que 144 beneficiarios se dedican á actividade comercio, restauración e hospedaxe. Pola súa banda, un 23,46 % das solicitudes concedidas pertencen a beneficiarios con actividades económicas referidas a sectores estratéxicos, emerxentes e de alto potencial de Galicia, dos cales 60 dos beneficiarios se dedican á actividade agrícola, gandeira, forestal e pesca.
Tamén cabe destacar que o 99% todas as empresas que reciben este ano as axudas de PEL-Emprende, todas agás sete, non resultaron beneficiarias na convocatoria anterior.
En canto á distribución das axudas por concellos onde se localiza o domicilio fiscal das empresas, cabe destacar que a meirande parte proveñen da Coruña con 64 solicitudes por importe de 387.311,45 euros e Santiago de Compostela con 39 solicitudes por importe de 274.956,04 euros, seguidas de Ames con 27 solicitudes concedidas que supoñen 194.987,56 euros. Entre os tres concellos supoñen case o 25,84 % das solicitudes concedidas.
En relación co anterior tamén cabe destacar, tomando como referencia o domicilio fiscal, que 204 dos beneficiarios teñen o domicilio fiscal nun concello con poboación maior o igual a 20.000 habitantes (o que representa o 40,56%) e 124 beneficiarios contan co seu domicilio fiscal en concellos de entre 5.001 e 10.000 habitantes (o que representa o 24,65%).
Atendendo á distribución por comarcas, a de Santiago é a que conta cun maior número de solicitudes concedidas con 166, o que supón 1.366.392,02 euros en axudas, seguida da comarca da Coruña, cun total de 152 e un importe concedido de 976.466,93 euros. Entre ambas comarcas concéntranse o 63,22% das solicitudes concedidas.
A estas comarcas séguenlles a de Carballo con 71 solicitudes concedidas por importe de 564.115,68 euros e a de Ferrol con 63 e un importe de 424.387,08 euros. As restantes, pertencen á comarca de Barbanza, con 51 solicitudes concedidas e un montante en axudas de 422.027,01 euros.
Pódese consultar a listaxe completa das solicitudes concedidas e denegadas na seguinte ligazón: https://bop.dicoruna.es/bopportal/publicado/2022/08/10/2022_0000004961.pdf
Premio Provincial á Mellor Iniciativa Empresarial
Liña 4 Financiamento Europeo
A Deputación destina 2 millóns de euros en axudas a 878 persoas autónomas
O PEL da Deputación financia a contratación de sete traballadores no Concello…
Ames dá os primeiros pasos para a posta en marcha do novo centro coworking "A…
1.011 Peme e autónomos da provincia da Coruña optan ás axudas do PEL 2020 da…
en toda a web
Pode que atopes interesante algún destes contidos:
Visítanos en   Chámanos ao 981 080 509, escríbenos a  pel@dacoruna.gal , realiza unha consulta (formulario) ou solicita unha cita presencial X
Conservatorio Profesional de Danza
Atopa o que necesitas
2022 © Deputación Provincial de A Coruña. Todos os dereitos reservados
Localización Directorio Política de privacidade Aviso legal Mapa da web